Hierdie Karoo-styl huis het 4 slaapkamers met badkamers en is geskik vir 'n groep, 'n gesin of vriende wat die hele huis wil huur vir 'n selfsorgwegbreek. Ons bied ook 'n B&B-opsie as jy dit so verkies, en dan sit ons 'n regtige lekker ontbyt voor.
Die leefarea is ingerig met 'n kaggel wat jou lekker knus sal hou gedurende die wintermaande en die verwarmers in die kamers sal jou warm hou tydens die koue winternagte. Die elektriese komberse op al die beddens dien dieselfde doel. Ons voorsien koffie- en teemaakgeriewe in elke kamer.
Kinders is welkom! Die groot perseel bied baie speelplek vir hulle.
Die selfsorg-deel van die gastehuis is toegerus met 'n yskas, mikrogolfoond, tweeplaatstoof en al die ander nodige toestelle. Jy kan selfs een van ons heerlike Karoo-tjoppies buite op die kole braai!